*Attie Nijboer*

**Vlochtig**

Zó vlochtig is et leven

As een sni’jvlokkien dwarrelt et

op ’e wiend.

Eerst maegdelik wit

onschuldig, onwetend

Zonder geweten

onderzukend as een kiend.

Op reize deur de tied

kommen de deukies, de smetties

Komt et weten

de dood verget mi’j niet.

Ienkeer vaalt et vlokkien daele

In de schoot van de eerde

ligt et naekend

op ’e kaele grond

Onbewegelik

stille

Koold

Onomkeerber

is daor et aende

in al zien ienvoold

De cirkel is rond.